Prefekturat e Shqipërisë

Kategoria:Njësi administrative në Shqipëri
Kategoria:Prefektura në Shqipëri
Prefekturat ishte një njësi administrative e Shqipërisë në vitet 1913 – 1953, si dhe 1992 – 2002. Që nga viti 2002, çdo qark ka edhe prefektin e qarkut, misioni i të cilit është përmbushja e detyrimeve për të garantuar zbatimin e programit politik të Këshillit të Ministrave, në nivel qarku.

 Historia 
Pas shpalljes së pavarësisë së Shqipërisë, me anë të ligjit "Kanuni i Përtashëm i Administratës Civile të Shqipnies" të shpallur më 22 nëntor 1913, vendi u nda në 8 prefektura, me në krye prefektin. Prefekturat ishin: Berati, Dibra, Durrësi, Elbasani, Gjirokastra, Korça, Shkodra dhe Vlora. Më tej prefekturat ishin të ndara në nënprefektura, të drejtuara nga nënprefekti.

Në vitin 1927 Shqipëria kishte 10 prefektura, 39 nënprefektura, dhe 69 krahina me 2351 fshatra.Qeverisje lokale e pas 21 qershorit: 61 bashkite do te drejtohen dhe sherbejne sipas modelit 1958  – telegraf.al Në vitin 1934 kishte 10 prefektura, 30 nënprefektura, 160 komuna me 2351 fshatra, ndërsa në vitin 1940 kishtë 10 prefektura dhe 30 nënprefektura.

Në vitin 1945 u ruajt ndarja administrative me 10 prefektura dhe 61 nënprefektura, por u suprimuan komunat dhe bashkitë, ndërsa në vitin 1946 u bë ndarja e re administrative me 10 prefektura, 39 nënprefektura dhe u fut në mënyrë të pjesshme lokaliteti. Në vitin 1947 lokaliteti mori përparësi duke zëvendësuar komunën. Kështu, ndarja përbëhej nga prefektura, rrethi, lokaliteti me fshatra e qytete.

Më 13 shtator 1953 qarku zëvendësoi prefekturën.

Më pas në bazë të ligjit 7608, datë 22.09.1992 "Për Prefekturat" u krijuan 12 Prefektura si Njësi që drejtohen nga Këshilli i Ministrave. Me ligjin nr.8927, datë 25.7.2002, “Për prefektin” u hoqën prefekturat përsëri. Që nga viti 2002, çdo qark ka edhe prefektin e qarkut, misioni i të cilit është përmbushja e detyrimeve për të garantuar zbatimin e programit politik të Këshillit të Ministrave, në nivel qarku. Me ligjin nr.107/2016 “Për prefektin e qarkut” u përcaktuan për herë të fundit rolit i prefektit të qarkut dhe misioni i tij.

 Prefekturat në Tokat e Liruara 
parapamje|Hartë e ndarjes administrative të Shqipërise në vititn 1943 (e përafërt)
Në tokat e liruara gjatë Luftës së Dytë Botërore u themeluan prefekturat: Dibër, Pejë, Prishtinë, Prizren. Këto prefektura përbëheshin nga nënprefektura, të cilat janë:

 Prefektura Dibër: Qendër Dibër, Gostivar, Kërçovë, Rekë, Strugë, Tetovë
 Prefektura Pejë: Qendër Pejë, Drenicë, Istok, Plavë, Rozhaj, Tutin
 Prefektura Prishtinë: Qendër Prishtinë, Gjlian, Ferizaj
 Prefektura Prizren: Qendër Prizren, Dragash, Gjakovë, Rahovec, Suharekë

Prefekturave të Korçës dhe Shkodrës u shtuan këto komuna dhe nënprefektura nga tokat e liruara:

 Nënprefekturës Qendër Korçe të Prefekturës Korçë u shtuan komunat: Carizvor, Lubinjë, Podmoçan.
 Nënprefekturës Qendër Shkodër të Prefekturës Shkodër u shtua komuna: Tuz.
 Prefekturës Shkodër u shtua nënprefektura Ulqin.

 Referime 

 Lidhje të jashtme 

 Ligji Nr. 7608, datë 22.9.1992 Për Prefekturat
 Ligji Nr. 8927, datë 25.7.2002 Për Prefektin
 Ligji Nr. 107/2016 Për Prefektin e Qarkut